钦定古今图书集成/明伦汇编/氏族典/第448卷 > 《廖用贤尚友录》 > 沈宪
## 钦定古今图书集成/明伦汇编/氏族典/第448卷 > 《廖用贤尚友录》 > 沈宪

按《南齐书沈宪传》：“宪字彦章，吴兴武康人。祖说道，巴
西梓潼二郡太守。父璞之，北中郎行参军。宪初应州
辟为主簿，少有干局，历除通直郎、都水使者。长于吏
事，居官有绩。除正员郎，补吴令、尚书左丞。昇明二年，
擢为南梁太守，坐事免官。复除安成王冠军、武陵王
征卤参军，迁王俭镇军长史。武陵王晔为会稽，以宪”
为左军司马，带山阴令，政声大著。迁冠军长史，行南
豫州事，晋安王后军长史、广陵太守。西阳王子明代
为南兖州，宪仍留为冠军长史。永明八年，为辅国将
军，以疾去官，卒，当世称为“良吏。”